"Setswana Puotlaleletso ya Bobedi (SAL)/P1 10 DBE/Ngwanaitseele 2019 NSC (Gauteng) POTSO 5 5.1 Buisa temana e e latelang, mme morago o arabe dipotso. TEMANA F E ne e le seberekane. Sengwe le sengwe se a neng a se dira, o ne a se dira ka botswapelo. Ntlogeleng ke mosetsana wa gona mo Mohlakeng. O goletse kwa teng, a ba a tsena sekolo kwa teng. O ne a tsamaya a ya go ithutela borutabana kwa kholetšheng ya Tlhabane. O ne a sa batle go ka ruta kgakala le legae. Ee! O ne a tlhola a utlwa ba bangwe ba re ba ya kwa 5 kgakala kwa Taung le kwa Morokweng. Tsala nngwe ya gagwe e kile ya ruta kwa Morokweng, a re fa a le koo o ne a ya toropong fela fa kgwedi e fedile. Sejanaga fa se ne se tla se thuntshitse dithole, batho ba mo motseng ba ne ba se bogela. [E nopotswe go tswa mo: Lesedi, T Bojosinyana le ba bangwe] 5.1.1 Neela lelatodi la lefoko le le latelang: Tsena Sekao: tsoga – robala (1) 5.1.2 Kwala polelo e e latelang mo bontsing. Sejanaga se ne se tla se thuntshitse dithole. (2) 5.1.3 Kwala lefoko 'dira' jaaka tirwa. Sekao: raga - ragiwa (1) 5.1.4 Dirisa lefoko 'sekolo' mo polelong e o e itlhametseng. (2) 5.1.5 Naya leina la karolopuo e e ntshofaditsweng go tswa mo temaneng. (1) 5.1.6 Kwalolola polelo e e latelang, mme o kwale leemedi boemong jwa leina le le thaletsweng. Ntlogeleng ke mosetsana wa gona mo Mohlakeng. (2) 5.1.7 Nyenyefatsa leina 'mosetsana'. Sekao: mosimane - mosimanyana (1) 5.1.8 Fetolela polelo e e latelang mo tumelong. O ne a sa batle go ka ruta kgakala le legae. (2) 5.1.9 Bolela gore lesupi 'koo', ke la maemo a bokae. (1) 5.1.10 Tlhopha karabo e e nepagetseng. Polelo e e latelang ke modiriso ofe? E ne e le seberekane. A Modirisigo B Modirisotaelo C Modirisokgonego D Modirisopego (1) Kwalololo e ileditswe Phetla"